मैसेचुसेट्स लॉ सोसायटी तुम्हारा भाषण सुनने के लिए बेताब है।
उन्होंने तीन बार मुझसे पूछा कि तुम पक्का आ रहे हो।
माफ़ करना। मैं पारिवारिक मामलों में थोड़ा व्यस्त हूँ।
इसका इस बात से तो कोई लेना-देना नहीं होगा कि तुम्हारे परिवार में से कोई भी
स्टर्न्स के अंतिम संस्कार पर क्यों नहीं आया, है ना?
अफ़सोस की बात है, पर हाँ। मेरे बेटे का व्यवहार बुरा हो गया है,
मेरी बीवी बिस्तर ने बाहर नहीं आती और अब एमिली भी मुझसे नाराज़ है।
एमिली। ख़ैर… उस पर क़ाबू पाना हमेशा से मुश्किल रहा है।
वह थोड़ी ज़िद्दी, बाग़ी किस्म की है।
मुझे लगता है।
ख़ैर, मैं बोस्टन जाने तक इस बात को राज़ रखने वाला था।
लेकिन तुम्हें यह अच्छी ख़बर सुनकर अच्छा लगेगा।
क्या बात है?
एडवर्ड डिकिंसन,
तुम आज रात लॉ सोसायटी में सिर्फ़ भाषण नहीं दोगे।
असल में, मैसेचुसेट्स रिपब्लिकन पार्टी के नेता
तुम्हारा स्वागत करेंगे,
जो तुम्हें अगले लेफ़्टिनेंट गवर्नर के लिए नामांकित करने की योजना बना रहे हैं।
लेफ़्टिनेंट गवर्नर?
-यह तो सम्मान की बात है। -सच में।
मैं तुम्हें राजनीति में वापस लाने
और तुम्हारे रूढ़िवादी व्हिग दिनों को पीछे छोड़ देने के लिए उत्साहित हूँ।
एडवर्ड, सोचो इस बारे में। तुम एक रिबप्लिकन बन जाओगे।
आख़िरकार, तुम इतिहास के सही ओर होगे।
मुझे नहीं लगता मैं इसे स्वीकार कर सकता हूँ।
एडवर्ड, तुम इसी पद के लिए बने हो।
तुम एमहर्स्ट के इज़्ज़तदार सदस्य हो,
जो अब पूरे राज्य में सबसे ज़्यादा दासता विरोधी का समर्थन करने वाले शहरों में से एक है।
और तुम्हारे पास कानून के प्रति एक सोचा-समझा और पारंपरिक नज़रिया है।
मेरे पास शायद इसके लिए उपलब्धियाँ हो सकती हैं, पर मेरी इच्छा नहीं है।
मुझे अपने परिवार के साथ एमहर्स्ट में होना चाहिए, ना कि बोस्टन में रिपब्लिकन्स के साथ।
मैं तुमसे विनती करता हूँ कि तुम एक पल के लिए सोचो…
मेरा फ़ैसला अटल है।
-हे भगवान। -घोड़ागाड़ी रोको!
-यह क्या है? -मैं तुम्हें यहीं उतार रहा हूँ।
यहाँ? हमने बोस्टन के लिए आधी दूरी तय कर ली है।
लॉ सोसायटी की मीटिंग का क्या?
-एडवर्ड, तुम हमेशा मुझे निराश करते हो। -हे भगवान।
तुम पुरानी सोच वाले, बदलाव से डरने वाले, रूढ़िवादी, बूढ़े व्हिग हो।
तुम बस यह स्वीकार नहीं कर सकते इस देश की तरक़्क़ी हो रही है।
तो इसका मतलब है मुझे तुम्हारे बिना ही आगे बढ़ना होगा।
तो, बाहर निकलो। अभी!
-एडवर्ड डिकिंसन, तुम बुज़दिल हो। -क्या?
और कमज़ोर दिल के।
और दब्बू हो!
-कैसे? -ड्राइवर, चलो!
कोन्की।
हाँ।
ठीक है, मैं दब्बू हूँ।
लेकिन मुझे अपने छोटे, दब्बू परिवार के पास घर जाना है।
डिकिंसन
श़ोक डरपोक होता है
सबसे ख़राब चीज़ का जानना भय को ख़त्म कर देता है -
मैं सोच रही हूँ उसे हमसे क्या बात करनी है।
मुझे नहीं पता, लेकिन मुझे लगता है कि यह ज़रूरी है।
मुझे एक कार्ड के ऊपर एक बॉक्स में केक का एक टुकड़ा भेजा था,
जिसमें लिखा था, "यह ज़रूरी है।"
हाँ, ऐसा बॉक्स मुझे भी भेजा था।
वह रही।
एमिली। तुम हमसे मिलना चाहती थी?
भैया, बहन।
हाँ, मैंने तुम्हें बुलाया था। आने के लिए शुक्रिया।
वह ऐसे क्यों बात कर रही है?
मैंने तुम दोनों को इसलिए यहाँ बुलाया क्योंकि हमें एक ज़रूरी मामले पर चर्चा करनी होगी,
कुछ ऐसा जो हम तीनों और भाई-बहनों के रूप में हमारे आपसी भविष्य से संबंधित है।
चाहो तो इसे भाई-बहन की मीटिंग कह सकते हो।
-ठीक है। -मुझे कुछ नहीं पता क्या हो रहा है।
विलियम ऑस्टिन डिकिंसन, तुम्हारे इस परिवार से
दूरी बनाने की तुम्हारी हालिया कोशिशों के बावजूद,
सच तो यही है कि ऐसा कोई वियोग आधिकारिक या कानूनी तौर पर नहीं किया गया है।
इसलिए, यह परिवार अभी भी एक ही है।
-इसलिए, इसी कारण से और फलस्वरूप… -फलस्वरूप?
फलस्वरूप, तुम अभी भी हमारे भाई हो। और तुम अभी भी हमारे पिता के इकलौते बेटे हो।
क्या बकवास है?
एमिली, तुम जो भी कहने की कोशिश कर रही हो, क्या तुम वह इस तरह से कह सकती हो
कि हमें ऐसा ना लगे कि हम पर कोई उबाऊ अपराध के लिए मुक़दमा चला रहा है?
ठीक है। पापा ने मुझे अपनी वसीयत का निष्पादक बनने के लिए कहा
और मुझे पता चला है कि वे, हमारे सहित, सब कुछ ऑस्टिन को देने वाले हैं।
"हमारे सहित" का क्या मतलब है?
पापा की मृत्यु के बाद, ऑस्टिन हमारा अभिभावक बनेगा।
यह घर, सारी संपत्ति और हमें उसे सौंप दिया जाएगा। हम संपत्ति का बस एक टुकड़ा हैं।
ठीक है, मेरा मतलब, हाँ। मेरी भी यही राय है।
जब तुम्हारी शादी नहीं हुई होती और तुम्हारे पिता की मृत्यु हो जाती है,
तो तुम्हारा भाई तुम्हारा अभिभावक बन जाता है।
आख़िरकार, यह पितृसत्ता है।
ठीक है। ठीक है, मैं यहाँ हाथ पर हाथ धरे नहीं बैठूँगी
और अपने भाई को मेरी ज़िंदगी नियंत्रित नहीं करने दूँगी।
मुझे तुम्हारी ज़िंदगी नियंत्रित नहीं करनी।
मैं तो इस परिवार का हिस्सा भी नहीं होना चाहता।
पापा की वजह से हम सब भावनात्मक रूप से अजीब है।
और मैं अपने व्यग्तिगत सदमे से निपटने में व्यस्त हूँ।
-हाँ, उसकी बात करते हैं। -ठीक है।
ऑस्टिन, तुमने पिछले कुछ महीने, ऐसा कह सकते हैं,
हमें यह दिखाने में बिताए हैं कि हमारे पिता ने हमें कितना निराश किया है।
और मैं अब यह स्वीकार करने के लिए तैयार हूँ कि तुम सही थे।
किस बारे में?
हमारे पिता ने हमें बहुत ज़्यादा निराश किया है।
-हाँ। -उन्होंने हर समय उनके समय की
सामाजिक अपेक्षाओं और नियमों के हिसाब से बर्ताव किया है,
जिसका मतलब है कि वह सच में बहुत बुरे हैं।
हाँ, ख़ैर, मुझे खुशी है कि अब तुम यह देख सकती हो।
हाँ।
तुम सही थे। मैं ग़लत थी। मुझे तुम्हें छोड़कर उन्हें नहीं चुनना चाहिए था।
वाह।
ठीक है। शुक्रिया।
और फिर भी, हम यहीं हैं।
तुम्हारे साथ खड़े हैं जब तुम्हें उनकी विरासत मिलेगी।
और हम दोनों के पास कोई ताक़त नहीं है।
-तुम्हारी प्रजा। -मैं सच में तुम्हें उस तरह नहीं देखता।
इसलिए हम यह बातचीत कर रहे हैं।
-मैं चाहती हूँ तुम हमसे एक वादा करो। -कैसा वादा?
कि तुम इतिहास को दोहराने नहीं दोगे।
तुम कहना क्या चाहती हो?
जो बीत गया, सो बीत गया। वह समय जा चुका है।
और उसे बदलने के लिए हम कुछ भी नहीं कर सकते।
लेकिन अगर हम अतीत का सामना करने को तैयार हैं,
तो शायद… शायद कुछ ऐसा है जो हम भविष्य के बारे में कर सकते हैं।
तो, ऑस्टिन, क्या तुम हमसे वादा करोगे
कि तुम उस तरह के आदमी नहीं बनोगे जैसे हमारे पापा थे…
कि समाज के कानून चाहे कुछ भी कहें,
जब तक हम साथ रहेंगे, तुम हमारे साथ इज़्ज़त से पेश आओगे
और तुम हमें आज़ादी दोगे, वह सारी आज़ादी जिसके हम हकदार हैं?
बहनों…
तुम मुझ पर भरोसा कर सकती हो।
ठीक है।
एक शर्त पर।
क्या?
विनी को अपनी बिल्लियों से छुटकारा पाना होगा।
-मैं सहमत हूँ। मुझे उन बिल्लियों से नफ़रत है। -नहीं!
-मुझे बिल्लियाँ नहीं पसंद। -हाँ, मुझे भी नहीं।
सुनो, मैं अपनी बिल्लियों से छुटकारा नहीं पाने वाली।
विनी, हम दूध और क्रीम पर हर हफ़्ते 36 डॉलर ख़र्च करते हैं। हम इतना पैसा ख़र्च नहीं कर सकते।
सवाल: लोमड़ियों पर तुम्हारी क्या राय है?
-क्या? -छोड़ो। यह फ़ैसला तुम नहीं करोगे।
हम स्वतंत्र महिलाएँ हैं और तुमने हमेशा इसकी इज़्ज़त करने का वादा किया है।
हम बाकी की बातों के बारे में बाद में बात करेंगे? सहमति दिखने के लिए हाथ मिलाएँ?
ठीक है, मुझे भी गले लगना है।
तुमसे प्यार है, बड़े भैया।
मुझे भी तुम दोनों से प्यार है।
उदासी में ना डूबा होना एक पल के लिए सच में बहुत अजीब लगता है।
एक-एक करके हर डिकिंसन की ज़िंदगी बेहतर बनाना।
ठीक है, माँ। उठिए और काम पर लगिए।
नया दिन है। वाह! बहुत सुंदर है।
और बिस्तर से बाहर निकालने का समय हो गया है।
मुझे अकेला छोड़ दो।
नहीं। मैं यहाँ आपको ख़ुश करने और सांत्वना देने आई हूँ,
चाहे आपको पसंद आए या ना आए।
ज़बरदस्ती मत करो।
माँ, आपके साथ ज़बरदस्ती करनी पड़ेगी।
आप एक हफ़्ते से बिस्तर में हैं।
मैं आपको यहाँ लेटे-लेटे दुख में मरने नहीं दे सकती।
और साथ ही, इस घर… घर में बहुत धूल है।
आपको सफ़ाई करनी चाहिए। आप तो सफ़ाई की रानी हैं।
तारीफ़ करना काम नहीं आएगा।
मैं इतनी दुखी हूँ कि ज़िंदा नहीं रहा जाएगा।
मेरे दिल में खाली जगह है जिसे कभी कोई नहीं भर सकता।
इसके बारे में बात कर सकते हैं?
मैं बस मेरी बहन लविनिया से बात करना चाहती हूँ। और वह मर चुकी है।
पता है, जब लोग मर जाते हैं, तब भी उनकी आत्माएँ हमारे साथ रह सकती है।
मैं बता रही हूँ, मैंने लविनिया आंटी की आत्मा को उनके अंतिम संस्कार में
एक पक्षी के रूप में देखा था।
चलो भी। वह नामुमकिन है। उसे पक्षियों से नफ़रत थी।
-अच्छा? मुझे नहीं पता था। -मेरे जितना मेरी बहन को कोई नहीं जानता था।
उसे मेरे जितना प्यार कोई नहीं करता। मुझे उसकी बहुत याद आती है।
बताइए आपको क्या याद आता है।
सब कुछ।
पता है आज मैं किस बारे में सोच रही थी?
कैसे वह मेरा हाथ पकड़ लेती थी जब हम एक दूसरे के पास बैठते थे।
वह बचपन से ऐसा करती थी। बिना सोचे ऐसा करती थी।
मानो हम जुड़े हुए बच्चे बनने के लिए बने हों।
और बताइए। और क्या याद आता है?
उसकी आवाज़, वे चुटकुले जो हम एक दूसरे को सुनाते थे,
जिस तरह वह मुझे हँसा सकती थी।
हमारे विचार और नज़रिए एक जैसे थे। हम में बहुत समानताएँ थीं।
वह मेरा और मैं जो व्यक्ति बनना चाहती थी, उसका एक हिस्सा हुआ करती थी।
बहन होना शायद इसे ही कहते हैं।
हाँ। मुझे ख़ुशी है कि मेरी एक बहन है।
तुम और लविनिया बहुत ख़ुशकिस्मत हो कि एक ही घर में एक साथ बड़ी हो रही हो।
काश मुझे भी यह अनुभव मिलता,
बजाय इसके कि इतनी कम उम्र में मेरी शादी हो जाए।
सच कहूँ तो, कभी-कभी मुझे तुम दोनों से जलन होती है।
माँ, मुझे नहीं पता था कि आप ऐसा महसूस करती हैं।
तुम्हारी बहन के साथ तुम्हारा रिश्ता बेशकीमती है।
साथ में बिताए पलों के लिए आभारी होना,
क्योंकि एक दिन, वह तुम्हारे साथ नहीं होगी।
माँ, आपने आख़िरी बार इस कमरे को कब साफ़ किया था?
मुझे नही पता। लगता है बहुत लंबा समय हो गया है। क्यों?
क्योंकि मैं…
मुझे लगता है कि मैंने अभी एक चूहा देखा है!
-चूहा? मेरे बेडरूम में एक चूहा है? -हाँ। हाँ।
कहाँ है? कहाँ गया?
मैंने अभी देखा। यह वहाँ पर है। यह कोने में भाग गया।
ऐसा कैसे हो सकता है कि विनी के पास 500 बिल्लियाँ हैं और फिर भी हमारे घर में चूहे हैं?
क्या तुम लड़कियाँ बिल्कुल सफ़ाई नहीं कर रही हो? घर ज़रूर गंदा होगा।
मैं झाड़ू लाती हूँ। मैं इसे भगा दूँगी।
-नहीं। मुझे अभी एक विचार आया। -कैसा विचार?
मेरी बहन, तुम्हारी लविनिया आंटी, उसे पक्षियों से नफ़रत थी…
-हाँ, आपने बताया था। -…लेकिन उसे चूहे बहुत पसंद थे।
वह उन्हें पालतू जानवर की तरह रखती थी।
वह उन्हें चीज़ खिलाती थी और अपने सभी पसंदीदा परी कथाओं के किरदारों के नाम पर उनका नाम रखती थी।
-रपंज़्ल, रम्पलस्टिल्टस्किन, स्नो व्हाइट। -प्यारे नाम हैं।
और कभी-कभी, वह मेरे साथ मज़ाक करती थी क्योंकि वह जानती थी कि मैं चूहों से डरती हूँ।
-एक बार, उसने मेरे बिस्तर में एक चूहा रख दिया। -ठीक है, बुरा हुआ।
एमिली, क्या तुम देख नहीं सकती?
वह चूहा, मेरा मानना है कि यह लविनिया आंटी का भूत है।
हे भगवान।
माँ, लगता है आप सही हैं।
मेरी बहन का भूत मैं कहीं भी पहचान लूँगी।
मुझे उस चूहे में उसका आभास हो रहा है।
मैंने पकड़ लिया।
विनी आंटी, क्या वह आप हो?
-उसे चोट मत पहुँचाना। -मैं नहीं पहुँचाऊँगी।
माँ, विनी आंटी यहाँ हमारे साथ हैं।
वह यहाँ वह सब कुछ सुनने के लिए आई हैं जो आप उनसे कहना चाहती हैं।
बताइए उन्हें।
बहन?
प्यारी विनी, क्या वह सच में तुम हो?
उनसे बात करिए, माँ। अपनी मन की बात बता दीजिए।
माफ़ करना मैं इतनी कम उम्र में शादी करके चली गई।
माफ़ करना कि हमें एक साथ बड़े होने का मौका नहीं मिला।
माफ़ करना कि पति और बच्चों ने हमें अलग रखा।
जारी रखिए। माँ, इससे मदद मिल रही है। मैं महसूस कर सकती हूँ।
तुम मेरी अब तक की सबसे अच्छी दोस्त थी।
और मैं ज़िंदगी भर तुम्हें हर दिन याद करूँगी।
और अब मैं तुम्हें जाने दे रही हूँ।
वह चली गई।
मैं उसके अंतिम संस्कार में यही कहना चाहती थी,
पर मुझे यह सब कहने का मौका नहीं मिला।
उन्होंने अब आपके मन की बात सुन ली।
मेरे दिल में अभी भी खाली जगह है।
पर अब उसमें एक चूहा रहता है।
माँ, वह बहुत ख़ूबसूरत है।
मैं शायद इस पर एक कविता लिखूँगी।
सच में? उससे मुझे बहुत ख़ुशी होगी।
ठीक है। अब तैयार होकर पूरे घर की सफ़ाई करने का समय हो गया है।
देवियों और सज्जनों, श्रीमती डिकिंसन लौट आई हैं!
ऑस्टिन। अच्छा हुआ तुम आ गए।। मैं अभी चाय बनाकर लाई हूँ।
कोई आया है?
हाँ। जॉर्ज गुल्ड। वह तुमसे मिलने आया है।
जॉर्ज। जॉर्ज के लिए इतने अच्छे चाय के बर्तन क्यों इस्तेमाल क्यों कर रही हो?
हैलो, दोस्त।
मैं अलविदा कहने आया था।
जॉर्ज।
यूनिफ़ॉर्म।
दर्ज़ी से अभी लेकर आया हूँ।
बिलकुल सही नाप का बनाया है।
तो तुम…
तो तुम युद्ध में जा रहे हो?
हाँ, मैं जा रहा हूँ।
मुझे अनिवार्य सैन्य सेवा का कार्ड कुछ दिनों पहले आया था।
मैं मैसेचुसेट्स की 21वीं रेजिमेंट में शामिल हो रहा हूँ।
वह तो फ्रेज़र की भी रेजिमेंट थी।
भगवान उसकी आत्मा को शांति दे।
दोस्त,
मुझे विश्वास नहीं हो रहा।
यूनियन को जितने ज़्यादा हो सकें, उतने सैनिकों की ज़रूरत है।
एमहर्स्ट के हर आदमी को अनिवार्य सैन्य सेवा में शामिल किया जा रहा है। हर रोज़ कार्ड आते हैं।
मैं हैरान हूँ कि तुम्हें अभी तक क्यों नहीं आया।
हाँ। ख़ैर, मुझे यक़ीन है कि मेरा भी जल्द ही आ जाएगा।
अब किसी भी दिन आ सकता है।
जॉर्ज गुल्ड, तुम बहुत बहादुर हो।
मैं बस अपना कर्तव्य निभा रहा हूँ।
मुझे युद्ध में लड़ने के लिए बुलाया जा रहा है और मैं लड़ूँगा।
क्योंकि मैं एक बेहतर देश में विश्वास रखता हूँ,
जॉन ब्राउन की तरह,
फ्रेज़र की तरह।
मुझे तुम्हें कुछ बताना है।
-तुम दोनों को। -ऑस्टिन। क्या बात है?
मैंने कुछ ऐसा किया है जिसके लिए मुझे नहीं लगता कि तुम दोनों में से कोई मुझे कभी माफ़ कर पाएगा।
इतना बुरा क्या कर सकते हो तुम?
युद्ध में मेरी जगह जाने के लिए मैंने किसी को पैसे दिए हैं।
मेरा अनिवार्य सैन्य सेवा का कार्ड आया था और कुछ दिनों बाद,
मैं एक बार में गया, नशे में धुत हो गया,
और मैंने अपनी जगह जाने के लिए आयरिश बारटेंडर को पैसे दिए।
बाद में उसी दिन हमें पता चला कि फ्रेज़र मारा गया था।
मैं बस…
मैं उसे छोड़कर नहीं जा पाया।
किसे नहीं छोड़ पाए?
वह बच्चा। हमारा बेटा।
मैं एक अच्छा पिता बनना चाहता हूँ।
मैं मेरे पापा जैसा पिता नहीं बनना चाहता।
मैं वैसा आदमी नहीं बनना चाहता।
मैं अलग बनना चाहता हूँ।
और मैं चाहता हूँ कि हमारा बेटा भी अलग हो।
और अगर मैं चला जाऊँ और उसे छोड़ दूँ और कभी वापस न आऊँ,
मैं उसे यह कैसे सिखाऊँगा?
मैं कैसे सुनिश्चित करूँगा
कि डिकिंसन का भविष्य अतीत से अलग हो?
अब, युद्ध के मैदान में कहीं एक मरा हुआ आयरिश आदमी होगा
और मैं यहीं रहूँगा।
एक गद्दार।
और कायर।
ऑस्टिन।
मैं समझता हूँ।
तुम्हें यह कहने की ज़रूरत नहीं है, जॉर्ज।
लेकिन मैं सच कह रहा हूँ।
तुमने जो कर दिया, सो कर दिया।
और अब इसे बदला नहीं जा सकता, लेकिन इसका मतलब यह नहीं है कि सब खो गया है।
तुम अभी भी इसकी भरपाई कर सकते हो।
समाज के हर कोने में काम करना है।
एक मर्द बनने के लिए तुम्हें युद्ध में जाने की ज़रूरत नहीं है।
तुम यहीं रहकर इस देश को बेहतर बनाने के तरीके ढूँढ सकते हो,
घर पर रहकर…
अपने परिवार की देखभाल करते हुए।
हमने जीतने के लिए सभी संभव कोशिशें कर ली हैं।
हाँ, सही कहा।
कुछ लोग चाहते हैं कि ऐसा हो।
-कुछ लोगों की इच्छा है कि ऐसा हो। -हाँ।
-और कुछ लोग वह मुमकिन कर देते हैं। -वाह! सही कहा!
-हमने यह कर दिखाया। -हाँ!
हमने एक नकारात्मक स्थिति को सकारात्मक स्थिति में बदल दिया।
-हम जीतने के लिए खेलते हैं! -हाँ!
महानता एक विकासवादी प्रक्रिया है।
-मेरा मानना है मैं उड़ सकता हूँ। -उड़ो, माइकल जॉर्डन।
मेरा मानना है तुम भी उड़ सकते हो, माइकल जॉर्डन।
मेरा भी।
असल में, मैंने ऐसा होते हुए अभी देखा।
हमने उन दक्षिणी लड़कों के ऊपर से उड़ान भरी।
उन्होंने हमें आते हुए भी नहीं देखा। उन्होंने सिर्फ़ हमारे पंखों की आवाज़ सुनी।
-हेनरी, वह सुंदर है। -हम पक्षियों जैसे थे।
बिलकुल, यार। हम साथ आगे बढ़े। हमने एक साथ उड़ान भरी।
युद्ध के साथी, ज़िंदगी भर के लिए! सुना तुमने?
-युद्ध के साथी। -सुना तुमने?
-एक मरमरेशन। -एक मरमरे… क्या?
एक मरमरेशन।
इसका मतलब होता है पक्षियों का झुंड जो समकालिक रूप से उड़ते हैं।
स्टारलिंग्स इसका क्लासिक उदाहरण हैं, लेकिन हंस भी ऐसा करने के लिए जाने जाते हैं।
-हेनरी, यह पी लो। -अरे! तुम लोग यहाँ हो!
हम अब कक्षा में नहीं हैं।
तुम सब! तुम लोग यहाँ हो!
-वाह! वह ज़बरदस्त था। -क्या?
-देखो कौन आया। -आप ठीक हैं, कर्नल?
हाँ, मैं बस…
पिछले 24 घंटे भावनात्मक रहे हैं।
जैसे ही मुझे पता चला तुम सबने क्या किया है, मुझे डर था कि तुम सब मर चुके हो।
नहीं। हम नहीं मरे। वे मर गए।
माफ़ कीजिएगा, सर,
लेकिन अंत में, हमने आगे बढ़कर अपना भविष्य बनाने का फैसला किया।
मैं समझ गया। और तुमने क्या बढ़िया जीत हासिल की है।
यह शानदार है।
हालांकि मैं कहूँगा कि तुमने बेस पर काफ़ी वादविवाद पैदा कर दिया।
सैक्सटन को नहीं पता मुझ पर चिल्लाने के अलावा क्या करे।
हम कभी भी आपको परेशान नहीं करना चाहते थे।
कृपया। तुमने मुझे याद दिलाया कि मैं परेशानी पैदा करने को कितना याद करता हूँ।
मैं बदलाव लाता हूँ, आज्ञा नहीं मानता।
सच कहूँ तो मुझे सच में ऐसा लगता है कि मुझे नहीं पता मैं क्या कर रहा हूँ,
इसी वजह से मैं एक सबैटिकल ले रहा हूँ।
एक "सबै"?
एक सबैटिकल? मतलब छुट्टी?
हाँ, मुझे कई चीज़ों के बारे में फिर से सोचना है।
और इसके लिए, मैं छुट्टी पर जा रहा हूँ।
मेरी अनुपस्थिति में,
तुम प्रभारी होगे।
मैंने तुम्हें सारजंट बनाने का फ़ैसला किया है।
क्या कहा?
-मैं? प्रभारी? -हाँ, तुम।
तुमने ख़ुद को साबित कर दिखाया है। क्या तुम्हें नहीं लगता, दोस्तों?
-अरे! -तुमसे बेहतर कौन हो सकता है?
-हाँ। -हेनरी।
हेनरी, हेनरी, हेनरी, हेनरी, हेनरी, हेनरी!
आगे बढ़ो, एल्फ़ाबेट!
-ए! -तो यह तय रहा।
आप कहाँ जाएँगे?
घर, बोस्टन शहर। लेकिन पहले, एमहर्स्ट।
एमहर्स्ट?
हाँ। वहाँ कोई है जिससे मुझे मिलना ही है।
एक ऐसी कवयित्री जिसके शब्दों ने मुझे
इन दुख भरे महीनों में बहुत सुकून और स्पष्टता दी है।
उसका नाम एमिली डिकिंसन है।
हेनरी, क्या हुआ? ऐसे लग रहे हो जैसे कोई भूत देख लिया हो।
मैं एमिली डिकिंसन को जानता हूँ।
-क्या? -मैं उसके परिवार के लिए काम करता था।
रुको। तुम मुझे बता रहे हो कि इस पूरे समय,
मैं किसी ऐसे व्यक्ति के साथ था जो इस व्यक्ति को जानता है?
कोई है जो असल में उसकी उपस्थिति में रह चुका है?
यह प्रतिभा जिसने… जिसने उन भावनाओं को प्रदर्शित किया जो मुझे पता भी नहीं था कि मुझ में हैं?
मैं उसकी कविताओं के बारे में लगातार सोचता रहता हूँ।
यह सुनो।
मेरी ज़िंदगी रुक गई थी - गोलियों से भरी बंदूक -
बिना इस्तेमाल किए एक तरफ़ रखा था
बंदूक का मालिक वहाँ आया, मुझे वहाँ देखा -
और मुझे ले गया -
-ठीक है। ज़बरदस्त है। -किसी गोरी लड़की ने वह लिखा?
वह प्रभावशाली है।
हेनरी, सच में, तुम्हें मुझे बताना होगा।
वह कैसी है?
पता है, आपको असल में यह ख़ुद पता लगाना चाहिए।
-बिलकुल सही कहा। -हाँ।
यहाँ से तुरंत निकलने का एक और कारण।
हिगिन्सन, रुको।
हाँ?
अगर आप एमहर्स्ट जा ही रहे हैं,
तो मेरे लिए मेरा एक काम कर दीजिएगा।
ख़ैर, देखोगे उस तरफ़?
ख़ूबसूरत।
वाह।
मैं तुम सभी को बताऊँगा, अब जबकि मैंने उड़ना सीख लिया है…
हाँ? चलो, बताओ।
मैं फिर कभी चलूँगा नहीं।
एमिली।
मैं तुमसे मिलने आई थी।
अंदर आओ।
घर में मेहमान आए हुए हैं।
ऑस्टिन ने कुछ लोगों को अलविदा कहने के लिए आमंत्रित किया है।
किसे अलविदा कहने के लिए?
जॉर्ज। वह युद्ध लड़ने जा रहा है।
जॉर्ज भी।
ख़ैर, तो फिर मैं भी उसे अलविदा कहना चाहती हूँ,
लेकिन मुझे आज रात तुम्हारे साथ कुछ समय अकेले बिताना है।
ठीक है।
क्या तुम कोई ख़ास बात करना चाहती हो या…
हाँ, ख़ास है,
लेकिन उसे शब्दों में नहीं कहा जा सकता।
एमिली। एमिली, मेहमान हैं।
हम दोनों।
ठीक है? आज रात।
"आइए, एक और शानदार रात बिताएँ।
मेरे सभी दुखी कप्तानों को आमंत्रित करें।
हमारे शराब के गिलास फिर से भरें।
आज आधी रात तक पीएँगे।"
वह तो शेक्सपियर क्लब से है।
चलो पार्टी करें, मेरे प्यारे दोस्त।
देखो मुझे।
हेलन!
अंदर आ जाओ, जान।
खाना गरम है।
यह क्या है?
बेट्टी।
गुड ईवनिंग।
श्री डिकिंसन, आपको क्या हुआ?
आप ऐसे लग रहे हो जैसे ज़मीन के नीचे रह रहे थे।
ख़ैर, मैं ठीक हूँ। मैं बिलकुल ठीक हूँ।
मुझे एक गाड़ी से बोस्टन के आधे रास्ते में उतार दिया गया था।
तो मैंने घर चलकर आने का फ़ैसला किया, लेकिन मैं ठीक हूँ।
आपका कोट फट गया है।
आपको भूख भी लगी होगी।
क्या आप… क्या आप सूप पीना चाहेंगे?
नहीं, नहीं, नहीं। तुम बहुत दयालु हो।
मैंने मीटबॉल सूप बनाया है। बहुत स्वादिष्ट है।
मीटबॉल सूप?
आप अंदर क्यों नहीं आते?
बहुत सारा खाना बना है। मैं आपका कोट भी सिल दूँगी।
आप श्रीमती डिकिंसन के सामने ऐसे नहीं जा सकते।
हैलो, माँ। मैं जंगल में पारियों का खेल खेल रही थी।
-वह बहुत रचनात्मक है। -यह बिलकुल मेरी एमिली जैसी है।
श्री डिकिंसन हमारे साथ सूप पीने आएँगे।
-नहीं, मैं… -अब, आप चुप रहिए।
मैं एक आदमी को भूखा नहीं रहने दे सकती।
वह डैडी की कुर्सी पर बैठ सकते हैं।
इसे अपने पिता की याद आती है।
हाँ। ख़ैर, मुझे यक़ीन है वह तुम्हें याद करता है।
दुनिया के सबसे महान उपहारों में से एक पिता बनना है।
तो, हाँ।
मैं दु:ख के बारे में एक नए प्रदर्शन पर काम कर रही हूँ।
हम सब इतना दु:ख झेल रहे हैं, पता है?
हमने अपनों को खोया है। और हमने इससे कहीं ज़्यादा खोया है।
हमने एक पुरानी दुनिया खोई है।
चीज़ें जैसी हुआ करती थीं, हमने वह खोया है।
तो, नया प्रदर्शन क्या है?
हाँ, यह शानदार लगता है।
ख़ैर, इसके लिए एक विशिष्ट जगह पर जाना होगा।
मैं इसे एक मरती हुई भेड़ के साथ खलिहान में पेश करूँगी।
ओल्ड बेसी नहीं?
हाँ।
-नहीं। -मैं ओल्ड बेसी के सामने बैठूँगी,
और मैं उसकी आँखों में देखती हूँ और मैं मौत के बारे में सोचती हूँ।
मैं सोचती हूँ कि भेड़ धीरे-धीरे मर रही है,
उसका शरीर धीरे-धीरे सड़ रहा है,
उसकी आँखें चौड़ी होकर बाहर निकल रही हैं
बिलकुल वैसे जैसे जोसेफ़ की आँखें निकली होंगी,
एक के बाद एक।
पॉप! पॉप।
मैं इस असलियत पर ध्यान लगाती हूँ कि एक दिन हम सब धूल में मिल जाएँगे।
इसका नाम है "भेड़ अब ज़िंदा नहीं रही"।
यह मेरे सभी मृत पूर्व-प्रेमियों की याद को समर्पित है।
काश में इसे देखने के लिए यहाँ रह पाता।
दर्शक नहीं होंगे।
मुझे भेड़ पसंद हैं।
युद्ध के इन सालों ने हमें कितना बदल दिया है, है ना?
हाँ। कभी-कभी मुझे लगता है कि हमें अपने माता-पिता से ऐसी दुनिया विरासत में मिली है
जो उनकी दुनिया से अलग है।
शायद वह एक अच्छी बात है।
दुनिया में बहुत सी मुश्किलें हैं, लेकिन…
मुझे लगता है कि हम सभी इसे बेहतर बनाने के तरीके ढूँढ सकते हैं,
भले ही वह इसे थोड़ा सा बेहतर क्यों न बनाए।
मैं उस पर विश्वास करना चाहता हूँ, जॉर्ज।
और मुझे अभी तक नहीं पता कि मेरा तरीका क्या है, लेकिन मैं उसे ढूँढ लूँगा।
और जब भी तुम घर वापस आओगे, मैं…
मैंने जो किया है, उस पर तुमको गर्व होगा।
ख़ैर, फिर मुझे आशा है कि मैं वापस आऊँ।
उम्मीद जिस तरह से अपना घर बनाती है
उसमें दहलीज़ नहीं होती -
न ही धरन - होती है उस भवन में
लेकिन केवल शिखर होता है -
इन सब में एक अच्छी बात भी हुई है, जॉर्ज।
अब जब तुमने युद्ध में शामिल हो रहे हो,
तो तुम्हें यूनियन सेना संवादपत्र, "ड्रमबीट" की एक मुफ़्त कॉपी मिलेगी,
जिसे मेरे पति और मैं ख़ुद अब्राहम लिंकन की मदद से प्रकाशित करते हैं।
राष्ट्रपति की मदद से।
यह लो। मेरे पास एक कॉपी पड़ी है।
और एमिली की कविता भी छपी है इसमें।
एक कविता?
उफ़, मेरा मतलब है, अनाम इंसान की कविता।
मुझे समझ नहीं आया।
एमिली, मैंने उन्हें तुम्हारी एक कविता दी थी।
तुमने… दी?
मैंने कहा कि यह गुमनाम होनी चाहिए। मुझे पता था कि तुम ऐसा ही चाहती।
लेकिन तुम्हारी कविता इतनी प्रभावशाली है।
और मुझे लगा कि देश को इसकी ज़रूरत है।
क्या तुम मुझे माफ़ करोगी?
सुनो, तुम्हें हमें पढ़कर सुनानी चाहिए।
वह तो बहुत बड़ी बात होगी।
-हाँ। एमिली की एक कविता। -वह पढ़कर नहीं सुनाएगी।
-वह कभी पढ़कर नहीं सुनाती। -एमिली, पढ़ो ना। केवल इस बार।
पढ़कर सुनाओगी, एम?
यह मेरे लिए जाने से पहले सबसे बड़ा तोहफ़ा होगा,
मेरे दिमाग़ में तुम्हारी आवाज सुनाई देना, जब मैं…
युद्ध के मैदान में लड़ूँगा।
मैं पढ़ूँगी।
मैं तुम सबके लिए पढ़ूँगी।
लेकिन ख़ासकर सू के लिए।
ये वही दिन हैं जब पंछी वापस आते हैं -
बहुत कम -
एक या दो पक्षी -
पीछे मुड़कर देखने के लिए।
ये वही दिन हैं
जब आसमान फिर से दिखाता है
जून के पुराने - पुराने धोखेबाज रंग -
आसमान धोखेबाज़ रंगों से भरा है।
ओह यह धोखेबाज़ी मधुमक्खी पर असर नहीं करती।
उसका दिखावा लगभग
मेरे विश्वास को प्रेरित करता है।
बीज ऋतु परिवर्तन देख रहे हैं -
बुज़दिल पत्ते धीरे-धीरे
बदलती हवा में घूम रहे हैं।
ओह गर्मी के ये प्यारे दिन,
ओह गर्मी के प्यारे दिनों के अंत - अनुमति दो
मुझे कुछ और दिन इसका आनंद ले लेने दो -
तुम्हारे पवित्र प्रतीक में भाग लेने के लिए -
तुम्हारी पवित्र रोटी खाने के लिए
और तुम्हारी अमर शराब पीने के लिए!
मेरी कविता प्रकाशित करवाने के लिए शुक्रिया।
इसे लिखने के लिए शुक्रिया।
पता है, यह…
यह जो मेरे सामने है…
यह किसी भी कविता से ज़्यादा अच्छी है।
वे सारे ख़त जो मैं लिख सकती हूँ
वे इसके जितनी निष्पक्ष नहीं हैं -
बनावट मखमली है -
और आलीशान,
मेरी पत्तियों में अमृत बसा है,
तुम्हारे होंठों के लिए छुपा रखा है -
जैसे तुम एक हमिंगबर्ड हो -
और तुमने मेरा अमृत पी लिया -
उप-शीर्षक अनुवादक: सीपिका